Skietongeluk: Speurder hoor Maandag of hy vervolg word | Netwerk24
BLM beslis nie anti-wit veldtog
Dit is verstommend dat die wêreldwye veldtog Black Lives Matter (BLM) so baie negatiewe aftrek in Suid-Afrika kry, en veral onder sommige vooraanstaande wit sportlui.
Skietongeluk: Speurder hoor Maandag of hy vervolg word
Deur Maygene De Wee 08 November 2019 13:08
Speursers. Marlon Appollis (41) van Stellenbosch behoort Maandag te weet of die staat hom gaan vervolg of nie.
Speursers. Marlon Appollis. Foto: Lulama Zenzile
Appollis staan in die landdroshof in Franschhoek tereg op aanklag van strafbare manslag. Hy het na bewering sy kollega, speursers. David Hoffman (40), op 17 Augustus vanjaar in 'n skietongeluk by 'n huis in Franschhoek doodgeskiet.
Appollis is die Saterdagaand ná die voorval in hegtenis geneem en het die Maandag in die hof verskyn waarna hy op borgtog van R1 000 vrygelaat is.
Met sy laaste verskyning op 26 September het die hof gehoor dat die ondersoekbeampte wat aan die onafhanklike polisieondersoekdirektoraat verbonde is, beoog om die dossier na die direkteur vir nasionale vervolging te stuur vir 'n besluit oor vervolging. Die hof het ook gehoor dat die ondersoek nog nie afgehandel is nie en dat foto's van die misdaadtoneel en die ballistiese verslag nog uitstaande is.